غلام مصطفٰی خان

**ڈاکٹرغلام مصطفٰی خان**، (پیدائش: 1 جولائی، 1912ء - وفات: 25 ستمبر، 2005ء) پاکستان کی ممتاز روحانی شخصیت، محقق، ماہر لسانیات، عالم دین، مترجم، ماہرتعلیم اور جامعہ سندھ میں **پروفیسر ایمریطس** تھے۔ وہ ناگپور یونیورسٹی، بھارت اور جامعہ سندھ کے صدرشعبۂ اردو کے عہدے پر فائز رہے۔

## حالات زندگی
ڈاکٹر غلام مصطفٰی خان جبل پور، ہندوستان میں 1 جولائی، 1912ء کو پیدا ہوئے۔

## تعلیم
ڈاکٹر غلام مصطفٰی خان نے ابتدائی تعلیم جبل پور، برطانوی ہندوستان سے حاصل کی۔ اس کے بعد مزید تعلیم کے لیے آپ علی گڑھ مسلم یونیورسٹی تشریف لے گئے اور ایل ایل بی، ایم اے (اردو)، ایم اے (فارسی) اور 1947ء میں بارہویں صدی کے مشہور فارسی شاعر **سید حسن غزنوی - حیات و ادبی کارنامے** کے عنوان سے مقالہ لکھ کر پی ایچ ڈی کی ڈگری حاصل کی۔ 1959ء میں ناگپور یونیورسٹی، ہندوستان سے آپ نے **ڈاکٹر آف لیٹرز (ڈی لٹ)** کی ڈگری حاصل کی۔

## ملازمت
ڈاکٹر غلام مصطفٰی خان نے ملازمت کی شروعات کنگ ایڈورڈ کالج امراوتی، ہندوستان سے بحیثیت لیکچرار کی۔ 1936ء سے 1948ء تک وہ ناگپور یونیورسٹی ہندوستان کے شعبہ اردو سے وابستہ رہے۔ قیام پاکستان کے بعد انھوں نے پہلے کراچی میں سکونت اختیار کی اور 1950ء میں بابائے اردو کی درخواست پر اردو کالج کراچی کے صدر شعبۂ اردو کے عہدے پر فائز ہوئے۔ بعد ازاں وہ علامہ آئی آئی قاضی اور ڈاکٹر نبی بخش بلوچ کے اصرار پر جامعہ سندھ سے منسلک ہو گئے جہاں انھیں صدرشعبۂ اردو کی ذمہ داریاں تفویض کی گئیں۔ وہ اس عہدے پر 1976ء تک فائز رہے۔ 1988ء میں جامعہ سندھ میں آپ کی علمی، ادبی اور تحقیقی خدمات کے طور پر آپ کو *[[پروفیسر ایمریطس]] * کے درجے پر فائز کیا۔ آپ کے شاگردوں میں ابن انشا، ڈاکٹر ابواللیث صدیقی، ڈاکٹراسلم فرخی، ڈاکٹر جمیل جالبی، ڈاکٹر فرمان فتح پوری، ڈاکٹر ظفر اقبال، ڈاکٹر ابوالخیر کشفی، ڈاکٹر الیاس عشقی اور قمرعلی عباسی شامل ہیں۔

## ادبی خدمات
ڈاکٹر غلام مصطفٰی خان اپنی ہمہ جہتی کے جن حوالوں سے جانے جاتے ہیں ان میں معتبر ترین حوالہ آپ کی تحقیق ہے۔ اور اس حوالے سے آپ نے وہ حیرت انگیز کام سر انجام دیے ہیں جو اب تک تشنہ تحقیق تھے۔ لسانیات سے لے کر شخصیات تک آپ کے تحریر کردہ مقالات اور مضامین نے اردو ادب کے لیے فکر کے نئے نئے دریچے وا کیے ہیں۔ ایک اور بات جو ڈاکٹر صاحب کی تحقیقی نثر کو دیگر تمام لوگوں سے منفرد اور ممتاز کرتی ہے وہ اس تحریر کی روانی اور نرم روی ہے۔ موضوع کیسا ہی خشک اور بے روح کیوں نہ ہو۔ آپ کے قلم کی زد میں آتے ہی پانی ہوجاتا ہے۔ اور بحث ایک دریا کی طرح رواں دواں قاری کی نظر سے ہوتی ہوئی اس کے ذہن میں اترتی چلی جاتی ہے۔

آپ نے اردو، عربی، فارسی اور انگریزی میں 100 سے زائد کتب تصنیف و تالیف کیں۔ آپ کی کتاب اقبال اور قرآن پر آپ کو اقبال ایوارڈ دیا گیا۔ اس کے علاوہ ادبی جائزے، فارسی پر اردو کا اثر، علمی نقوش، اردو-سندھی لغت، سندھی-اردو لغت، حالی کا ذہنی ارتقا، تحریر و تقریر، حضرت مجدد الف ثانی، گلشن وحدت، مکتوبات سیفیہ، خزینۃ المعارف، مکتوبات مظہریہ، مکتوبات معصومیہ، اقبال اور قرآن، معارف اقبال، ردو میں قرآن و حدیث کے محاورات، فکر و نظر اور ہمہ قرآن در شان محمدؐ کے نام سرفہرست ہیں۔

## ڈاکٹر غلام مصطفیٰ خاں۔ ایک عظیم استاد، محقق اور ماہرِ لسانیات
”ڈاکٹر غلام مصطفیٰ خاں۔ ایک عظیم استاد، محقق اور ماہرِ لسانیات“ کے عنوان سے محمد عثمان بٹ کا مضمون 2021ء میں شائع ہوا۔ یہ مضمون غلام مصطفیٰ خاں کے احوال و آثار کو واضح کرتا ہے۔ اُن کی شخصیت، تعلیم، ملازمت، تصانیف اور اعزازات کو ایک خاص ترتیب سے پیش کیا گیا ہے۔ اِس کے علاوہ اُن کے لسانی تصورات کا تحقیقی و تجزیاتی مطالعہ پیش کیا گیا ہے۔

## اعزازات
ڈاکٹر غلام مصطفٰی خان کی ادبی و تعلیمی خدمات کے صلہ میں حکومت پاکستان نے صدارتی اعزاز برائے حسن کارکردگی اور ستارہ امتیاز سے نوازا۔ اس کے علاوہ **نقوش ایوارڈ، اقبال ایوارڈ** اور انجمن ترقی اردو کی طرف سے **نشان سپاس** کے اعزازات بھی دیے گئے۔

## تصانیف

# ادبی جائزے
# فارسی پر اردو کا اثر
# فارسی کے قدیم شعرا
# علمی نقوش
# اردو-سندھی لغت
# سندھی-اردو لغت
# حالی کا ذہنی ارتقا
# تحریر و تقریر
# حضرت مجدد الف ثانی
# تحقیقی جائزے
# تاریخِ بہرام شاہ غزنوی (انگریزی زبان میں یہ مقالہ بہرام شاہ غزنوی کی 41 سالہ دورِ حکومت کا جائزہ ہے)
# تاریخِ اسلاف
# گلشن وحدت
# مکتوبات سیفیہ
# ارشادِ رحیمیہ از حضرت شاہ عبد الرحیم محدث دہلوی (اردو ترجمہ)
# لوایح خانقاہ مظهریہ، فارسی (ترتیب)
# خزینۃ المعارف
# زبدة المقامات (اردو ترجمہ)
# مکتوبات مظہریہ
# مکتوبات معصومیہ
# تفسیرِ شیخ الہند (انگریزی)
# حضرات القدس (انگریزی)
# اقبال اور قرآن
# مطالب القرآن
# معارف اقبال
# ضیاء القران
# اردو میں قرآن و حدیث کے محاورات
# فکر و نظر
# ہمہ قرآن در شان محمدؐ
# ہدایۃ الطالبین از حضرت شاہ ابو سعید مجددی نقشبندی (نقشبندیہ سلوک سے متعلق رسالہ کا اردو ترجمہ)
# باقیاتِ باقی (حضرت خواجہ محمد الباقی باللہ دہلوی نقشبندی کی حیات طیبہ پر ایک علمی مقالہ)
# مولانا عبید اللہ سندھی کی سرگزشتِ کابل
# بھولی ہوئی کہانیاں
# وقائع تاریخی (1408 ہجری)
# چند منسوبات
# دیوانِ مرزا مظہر و خریطہ جواہر
# تحفۂ زواریہ (حضرت شاہ احمد سعید دہلوی متوفی:1277ھ کے نایاب فارسی مکتوبات کا مجموعہ)
# رسائل مشاہیر نقشبندیہ
# ہمارا علم و ادب
# قرآنی عربی
# تفسیر مولانا عبید اللہ سندھی
# جامعہ القواعد
# اوراقِ گم گشتہ
# سید حسن غزنوی - حیات و ادبی کارنامے (فارسی کے بزرگ شاعر سید حسن غزنوی کی حیات اور فکر و فن پر محققانہ جائزہ)
# ندائے سحر
# سراج منیر
# لہم مغفرہ
# میرا علی گڑھ
# متفرقات
# Personal Hygiene in Islam
# Studies in Literature

## ناقدین کی رائے
مصنف مظہر شیرانی ڈاکٹر غلام مصطفٰی خان کے بارے میں لکھتے ہیں کہ :

## وفات
ڈاکٹر غلام مصطفٰی خان 25 ستمبر 2005ء کو حیدرآباد، پاکستان میں انتقال کر گئے۔ وہ احاطہ مسجد غفور یہ نزد ٹول پلازہ سپر ہائی وے بائی پاس حیدرآباد میں آسودۂ خاک ہیں۔۔

## حوالہ جات

زمرہ:اردو تنقید نگار
زمرہ:اردو کے ماہر لسانیات
زمرہ:اردو محققین
زمرہ:اردو مصنفین
زمرہ:بیسویں صدی کے پاکستانی فلسفی
زمرہ:بیسویں صدی کے فلسفی
زمرہ:بیسویں صدی کے ماہرین لسانیات
زمرہ:پاکستان کے سنی علما
زمرہ:پاکستانی ادبی نقاد
زمرہ:پاکستانی اردو مصنفین
زمرہ:پاکستانی سرکاری ملازمین
زمرہ:پاکستانی صوفیا
زمرہ:پاکستانی فلسفی
زمرہ:پاکستانی لغت نگار
زمرہ:پاکستانی ماہر لسانیات
زمرہ:پاکستانی ماہرین تعلیم
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی معلمین
زمرہ:پشتون شخصیات
زمرہ:تمغائے حسن کارکردگی وصول کنندگان
زمرہ:جامعہ سندھ کا تدریسی عملہ
زمرہ:جامعہ علی گڑھ کے فضلا
زمرہ:جبل پور کی شخصیات
زمرہ:حیدرآباد، سندھ کی شخصیات
زمرہ:ستارۂ امتیاز وصول کنندگان
زمرہ:سندھی شخصیات
زمرہ:شعبہ قانون، جامعہ علی گڑھ کے فضلا
زمرہ:فاضل جامعہ ناگپور
زمرہ:کراچی کی شخصیات
زمرہ:ماہرین اقبالیات
زمرہ:مقالات مع رابطہ
زمرہ:مہاجر شخصیات
زمرہ:1912ء کی پیدائشیں
زمرہ:2005ء کی وفیات